Tirsdag publiserte Stormark en rekke detaljer om bakgrunnen for PSTs trusselvurdering i en i en blogg på Nettavisen. Stormark sier han har «flere, uavhengige kilder» som bekrefter opplysningene i blogginnlegget.
- En av påstandene PST mottok, var at gruppen hadde falske norske identitetspapirer. Om det er flere koblinger til Norge, eller om dette er den eneste, vet jeg ikke, sier Stormark til NTB.
- Det ville vært rart om det ikke var mer som pekte mot Norge. Det finnes ingen direkte sammenheng mellom å ha norske id-papirer og å planlegge en reise til Norge. Det i seg selv kunne ha vært for å komme seg inn i EU, sier Ranstorp til NTB.
- Jeg vet ikke sikkert om dette er celleleder eller en person med en underordnet rolle, men det skal være et medlem av gruppen, sier Stormark.
- Det foreligger fortsatt en konkret trussel om et konkret angrep. PST og Etterretningstjenesten arbeider fortsatt med å analysere opplysningene. De kan for eksempel sjekke om detaljer knyttet til mulig reiserute faktisk lar seg gjennomføre, forklarer Stormark.
- Det er slike faktaundersøkelser som har gjort at man oppfatter etterretningsmeldingene som noe mindre troverdige og at trusselen dermed oppleves som lavere, sier han.
- I slike situasjoner er det viktig å komme i kontakt med primærkilden for å stille kontrollspørsmål for å forsøke å avkrefte eller bekrefte opplysningene. Utfordringen for PST er at de ikke har fått kontakt med den eller de som er kildene. Da er det vanskelig å avklare situasjonen, sier Stormark.
- Det blir helt umulig å kommentere dette. Det er fremdeles usikre opplysninger som vi forsøker å få avklart, men jeg kan ikke si noe mer om hva slags opplysninger, sier seniorrådgiver Martin Bernsen i PST til NTB. (NTB)